2.  ลักษณะการประกอบธุรกิจ

    2.2.1 การเปลี่ยนแปลงและพัฒนาการที่สำคัญ

    ในปี 2537 ลูกค้ารายใหญ่ของบริษัทได้เริ่มขยายธุรกิจไปยังอินโดจีนทำให้บริษัท

    เริ่มขยายธุรกิจโฆษณาเข้าไปยังอินโดจีนด้วย โดยเริ่มต้นที่ประเทศเวียดนามเป็นประเทศแรก
    และขยายต่อไปยังราชอาณาจักรกัมพูชา ประเทศสหภาพเมียนม่าร์
    ประเทศสาธารณรัฐประชาธิปไตยประชาชนลาว

    ปลายปี 2540 ได้ร่วมทุนกับ PUBLICIS WORLDWIDE จากประเทศฝรั่งเศส จัดตั้ง บริษัท
    ประกิต ปับลิซีส จำกัด

    20 ธันวาคม 2542 จดทะเบียนเปลี่ยนชื่อ บริษัท ประกิต แอนด์ เอฟซีบี จำกัด (มหาชน)
    เป็น “บริษัท ประกิต โฮลดิ้งส์ จำกัด (มหาชน)”
    ทั้งนี้เพื่อให้เป็นไปตามการเปลี่ยนแปลงนโยบายครั้งสำคัญ กล่าวคือ บริษัท ประกิต โฮลดิ้งส์
    จำกัด (มหาชน) ได้จัดตั้งบริษัทย่อยขึ้นชื่อ “บริษัท เอฟซีบี เวิรลด์ไวด์ (ประเทศไทย)
    จำกัด” ซึ่งจดทะเบียนจัดตั้งเป็นบริษัทจำกัดเมื่อวันที่ 24

    ธันวาคม 2542 โดยมีทุนจดทะเบียน 10.0 ล้านบาท แบ่งเป็นหุ้นสามัญจำนวน 100,000 หุ้น
    มูลค่าหุ้นละ 100 บาท โดยที่ บริษัท ประกิต โฮลดิ้งส์ จำกัด (มหาชน) ถือหุ้นในบริษัท
    เอฟซีบี

    เวิรลด์ไวด์ (ประเทศไทย) จำกัด จำนวน 99,993 หุ้น หรือ 99.993%
    ของจำนวนหุ้นที่จดทะเบียน ส่วนที่เหลือ 7 หุ้น ผู้ก่อการตั้งบริษัทจะถือคนละ 1 หุ้น
    โดยมีข้อตกลงกับ FCB

    INTERNATIONAL INC. (FCB INT’L) ที่จะให้สิทธิแก่ FCB INT’L ซึ้อหุ้นในบริษัท เอฟซีบี
    เวิรลด์ไวด์ (ประเทศไทย) จำกัด จาก บริษัท ประกิต โฮลดิ้งส์ จำกัด (มหาชน) ได้ 60%
    ของหุ้นจดทะเบียนของ บริษัท เอฟซีบี เวิรลด์ไวด์ (ประเทศไทย) จำกัด
    ทั้งนี้โดยกำหนดให้แจ้งความจำนงที่จะขอซื้อทางโทรสาร (FAX) ให้ทราบภายใน 3 เดือน
    นับจากวันที่ 1 เมษายน 2546 หรือภายใน 3 เดือน หลังจากที่งบการเงินงวดวันที่ 31
    ธันวาคม 2545 ของบริษัท เอฟซีบี เวิรลด์ไวด์ (ประเทศไทย) จำกัด
    ได้จัดทำเสร็จสิ้นสมบูรณ์โดยผู้สอบบัญชีรับอนุญาต แล้วแต่กรณีใดจะถึงกำหนดทีหลัง
    สำหรับราคาที่กำหนดให้ซื้อคือ 10 เท่าของ 60% ของกำไรสุทธิเฉลี่ยหลังหักภาษี
    (โดยไม่รวมราคาตามมูลค่าของหุ้นที่จะขอซื้ออีก 60% หรือ 6.0 ล้านบาท)
    ของการประกอบการในระยะเวลา 3 ปี ตั้งแต่วันที่ 1 มกราคม 2543 ถึงวันที่ 31 ธันวาคม
    2545 ที่ปรากฎในงบการเงินที่ผ่านการตรวจสอบแล้วโดยผู้สอบบัญชีรับอนุญาต
    แต่ไม่รวมถึงรายการผิดปกติ รายการพิเศษ หรือ
    รายการที่ไม่เกี่ยวข้องกับการดำเนินธุรกิจโดยทั่วไป นอกจากนั้น บริษัท ประกิต โฮลดิ้งส์
    จำกัด (มหาชน) อาจขอให้ FCB INT’L ซื้อหุ้นของ บริษัท เอฟซีบี เวิรลด์ไวด์
    (ประเทศไทย) จำกัด เกินกว่า 60% คือซื้อได้จนถึง 90%
    ภายในเวลาและเงื่อนไขดังกล่าวข้างต้น ทั้งนี้ บริษัท ประกิต โฮลดิ้งส์ จำกัด (มหาชน)
    จะต้องแจ้งความจำนงทางโทรสาร (FAX) ไปยัง FCB INT”L ภายใน 28 วัน นับจากวันที่
    FCB INT’L แสดงความจำนงขอซื้อหุ้นของ บริษัท เอฟซีบี เวิรลด์ไวด์ (ประเทศไทย) จำกัด

    26 มิถุนายน 2543 บริษัท ประกิต โฮลดิ้งส์ จำกัด (มหาชน)
    ได้เข้าไปร่วมทุนกับผู้ถือหุ้นชาวไทย ลงทุนในบริษัทโฆษณาชื่อ บริษัท มาร์เก็ตฟอร์ซ มาร์เก็ตติ้ง
    คอมมิวนิเคชั่นส์ จำกัด โดยถือหุ้นในอัตราร้อยละ 50 ของทุนจดทะเบียน 10.00 ล้านบาท
    ซึ่งต่อมาได้เปลี่ยนชื่อเป็น บริษัท ไอเอ็มซี คอมมิวนิเคชั่นส์ จำกัด เมื่อวันที่ 5 กันยายน 2544

    2.2.2 การประกอบธุรกิจของบริษัท และบริษัทร่วม และบริษัทย่อย

  การประกอบธุรกิจของบริษัท

1.  ประกอบธุรกิจให้บริการทางด้านงานสื่อโฆษณา (Media) งานบัญชีและการเงิน (Finance)
    งานวิจัย (Research) งานวางแผนและพัฒนา (Strategic Planning)
    และงานบริการด้านอื่น ๆ

  แก่บริษัทและลูกค้าของ บริษัท ประกิต ปับลิซีส จำกัด และบริษัท เอฟซีบี เวิรลด์ไวด์

  (ประเทศไทย) จำกัด

2.  ประกอบธุรกิจลงทุนในบริษัทร่วมและบริษัทย่อย

การประกอบธุรกิจของบริษัทร่วม และบริษัทย่อย

  ประกอบธุรกิจโฆษณา โดยมีลักษณะการประกอบธุรกิจแบ่งเป็น 2 ส่วนคือ

1.  งานด้านการเป็นตัวแทนซื้อสื่อโฆษณา
    บริษัทย่อยและบริษัทร่วมจะเป็นผู้จัดหาสื่อโฆษณาตามแผนที่วางไว้ซึ่งอาจจะเป็น โทรทัศน์ วิทยุ
    หนังสือพิมพ์ หรือสื่อโฆษณาประเภทอื่นประเภทใดประเภทหนึ่ง หรือหลายประเภทพร้อมกันก็ได้
    และบริษัทจะได้ค่าธรรมเนียมเป็นค่าตอบแทนในการเป็นนายหน้าจัดหาสื่อโฆษณา
    หรือติดต่อประสานงานกับบริษัทผู้ผลิตวัสดุโฆษณา

2.  งานด้านการผลิตงานโฆษณาโดยดำเนินธุรกิจโฆษณาให้บริการงานโฆษณาอย่างครบวงจร
    โดยจะเป็นผู้คิดค้น ออกแบบและวางแนวทางการโฆษณาให้แก่ลูกค้า
    ซึ่งจะทำเป็นอาร์ตเวิร์คไปเสนอก่อน
    เมื่อเป็นที่น่าพอใจแล้วบริษัทจะเป็นผู้ไปติดต่อกับบริษัทผู้ผลิตวัสดุโฆษณาเพื่อผลิตเป็นงานที่พร้อมจะเผยแพร่ทางสื่อแต่ละประเภทตามแบบอาร์ตเวิร์คที่บริษัททำขึ้น
    เช่น ภาพยนตร์ หรือ วีดีโอ เป็นต้น เมื่อขั้นตอนการผลิตวัสดุโฆษณาเสร็จ
    และพร้อมที่จะเผยแพร่

ภาพรวมการลงทุนของบริษัท ประกิต โฮลดิ้งส์ จำกัด (มหาชน) ในบริษัทย่อย และ บริษัทร่วม จะเป็นดังนี้

90% 99.993% 50%

49% 46% 80%

สรุปข้อมูลของบริษัทร่วมและบริษัทย่อย

บริษัทร่วม

(1) รายละเอียดบริษัท ไดเร็คท์ เรสพ็อนส์ (ประเทศไทย) จำกัด

ชื่อบริษัท : บริษัท ไดเร็คท์ เรสพ็อนซ์ (ประเทศไทย) จำกัด

ที่ตั้ง : 88 ซอยสุขุมวิท 62 แยก 3 ถนนสุขุมวิท

เขตพระโขนง กรุงเทพมหานคร 10250

ประเภทกิจการ : ดำเนินธุรกิจนายหน้าตัวแทนโฆษณาต่อกลุ่มเป้าหมายโดยตรง

(2) รายละเอียดบริษัท อิมแพคท์ คอมมูนิเคชั่น จำกัด

ชื่อบริษัท : บริษัท อิมแพคท์ คอมมูนิเคชั่น จำกัด

ที่ตั้ง : 137/26-28 ซอยสุขุมวิท 7/1 ถนนสุขุมวิท แขวงคลองเตยเหนือ

เขตวัฒนา กรุงเทพมหานคร

ประเภทกิจการ : ดำเนินธุรกิจนายหน้าตัวแทนโฆษณา

(3) รายละเอียดบริษัท ประกิต ปับลิซีส จำกัด

ชื่อบริษัท : บริษัท ประกิต ปับลิซีส จำกัด

ที่ตั้ง : 131/24-28 ซอยสุขุมวิท 7/1 ถนนสุขุมวิท แขวงคลองเตยเหนือ

เขตวัฒนา กรุงเทพฯ 10110

ประเภทกิจการ : ดำเนินธุรกิจนายหน้าตัวแทนโฆษณา

(4) รายละเอียดบริษัท ไอเอ็มซี คอมมิวนิเคชั่นส์ จำกัด

ชื่อบริษัท : บริษัท ไอเอ็มซี คอมมิวนิเคชั่นส์ จำกัด

ที่ตั้ง : 446/54-58 ชั้น 5 อาคารปาร์คอเวนิว โฮมออฟฟิศ 2

ถนนสุขุมวิท 71 แขวงพระโขนงเหนือ เขตวัฒนา กรุงเทพฯ

ประเภทกิจการ : ดำเนินธุรกิจนายหน้าตัวแทนโฆษณาต่อกลุ่มเป้าหมายโดยตรง

บริษัทย่อย

(1) รายละเอียด PRAKIT AND FCB (MYANMAR) LIMITED

ชื่อบริษัท : PRAKIT AND FCB (MYANMAR) LTD.

ที่ตั้ง : 3B, KABAAYEZADI ROAD, GOLDEN VALLEY (2) QR.

BAHAN T.S., YANGON, MYANMAR.

ประเภทกิจการ : ดำเนินธุรกิจนายหน้าตัวแทนโฆษณา

(2) รายละเอียด PRAKIT/FCB (CAMBODIA) LIMITED

ชื่อบริษัท : PRAKIT/FCB (CAMBODIA) CO., LTD.

ที่ตั้ง : 232, Street 63, Sangkat Becung Keng Kang 1,

Khan Chamkarmon, Phnom Penn City, Cambodia

ประเภทกิจการ : ดำเนินธุรกิจนายหน้าตัวแทนโฆษณา

(3) รายละเอียดบริษัท เอฟซีบี เวิรลด์ไวด์ (ประเทศไทย) จำกัด

ชื่อบริษัท : บริษัท เอฟซีบี เวิรลด์ไวด์ (ประเทศไทย) จำกัด

ที่ตั้ง : 88 สุขุมวิท 62 แยก 3 ถนนสุขุมวิท แขวงบางจาก

เขตพระโขนง กรุงเทพมหานคร 10250

ประเภทกิจการ : ดำเนินธุรกิจนายหน้าตัวแทนโฆษณา

2.2.3 โครงสร้างรายได้ของบริษัทร่วมและบริษัทย่อย ปี 2544

+-----------------+-----------------+----------+-------------+-------+
| สายผลิตภัณฑ์       | ดำเนินการโดย     | %        | รายได้*      | %     |
|                 |                 | การถือหุ้น  |             |       |
+-----------------+-----------------+----------+-------------+-------+
| 1.              | บจก.ประกิต ปับลิซีส | 50       | 523         | 30.90 |
| รายได           |                 |          | ,869,796.20 |       |
| ้จากการซื้อสื่อโฆษณา | บจก.เอฟซีบี       | 99.99    |             | 54.46 |
|                 | เวิรลด์ไวด์        |          | 923         |       |
|                 | (ประเทศไทย)     |          | ,413,349.66 |       |
+-----------------+-----------------+----------+-------------+-------+
| 2.              | บจก.ประกิต ปับลิซีส | 50       | 115         | 6.82  |
| รายได้จาก        |                 |          | ,720,215.09 |       |
| ารผลิตชิ้นงานโฆษณา | บจก.เอฟซีบี       | 99.99    |             | 7.82  |
|                 | เวิรลด์ไวด์        |          | 132         |       |
|                 | (ประเทศไทย)     |          | ,637,459.47 |       |
+-----------------+-----------------+----------+-------------+-------+
| รวม             |                 |          | 1,695       | 1     |
|                 |                 |          | ,640,820.42 | 00.00 |
+-----------------+-----------------+----------+-------------+-------+

  * รายได้ หมายถึง งบโฆษณาที่เกิดขึ้นจริง (Actual Billings)
  ซึ่งเทียบเท่ารายได้จากการขายสินค้าหรือบริการทั่วไป
  ทั้งนี้บริษัทมีวัตถุประสงค์เพื่อให้ทราบถึงรายได้หลักขั้นต้นทั้งหมดของกิจการ แต่ในงบกำไรขาดทุน
  กิจการจะแสดงรายได้หลักตามลักษณะของการดำเนินธุรกิจของกิจการ คือ
  ในส่วนที่เป็นรายได้จากการจัดการและบริหารสื่อโฆษณา
  บริษัทจะบันทึกในลักษณะของการเป็นนายหน้าตัวแทนโดยแสดงด้วยยอดค่าบริการสุทธิ
  (งบโฆษณาที่เกิดขึ้นจริงหักด้วยต้นทุนค่าสื่อโฆษณาที่เกิดขึ้นจริง)
  สำหรับในส่วนของรายได้จากการผลิตงานชิ้นโฆษณาและงานวิจัยจะบันทึกในลักษณะของการรับจ้างทำของโดยแสดงรายได้ด้วยงบโฆษณาที่เกิดขึ้นจริง
  ส่วนต้นทุนของการผลิตชิ้นงานโฆษณาและงานวิจัยบริษัทจะแยกแสดงไว้ในหมวดค่าใช้จ่าย

2.2.4 เป้าหมายการดำเนินธุรกิจ

 เป้าหมายการดำเนินธุรกิจของบริษัท บริษัทมีเป้าหมายในการสร้างกำไรอย่างมั่นคง

และต่อเนื่อง เพื่อให้สามารถจ่ายเงินปันผลให้กับผู้ถือหุ้น ตลอดจนค่าตอบแทนให้กับพนักงานในอัตราที่เหมาะสม และปฏิบัติงานให้ลูกค้าให้มีประสิทธิภาพสูงสุด